فرانسادا 18 می‌دن بو یانا داوام ائدن کن فیلم فستیوالیندا اؤدول‌لر صاحب‌لرینه وئریلدی.
بو ایل 70.جی‌سی تشکیل ائدیلن کن فیلم فستیوا‌لی‌نین اؤدول مراسیمی، کن فستیوال‌لار ساراییندا ائدیلدی.
مراسیمده، تورک اصل‌لی آلمان یؤنتمن فاتح آخین‌ین "سولغون" آدلی فیلمینین باش رولوندا اوینایان دیان کروگر ان یاخشی قادین اویونچو سئچیلدی.
فیلم آلمانیانین هامبورگ شهرینده یاشایان، بومبا‌لی سالدیریدا حیات یولداشینی و اوشاغینی ایتیرن بیر قادینین حکایه‌سینی آنلادیر.
فستیوالین قیزیل پالمیه اؤدولو، سوئد‌لی یؤنتمن روبن اؤستلوندون "ته سکوار" آدلی فیلمینه وئریلدی.
یونان یؤنتمن یورگوس لانتیموسون "میز آ مور دو سیرف ساکری" آدلی فیلمی ان یاخشی سسناریو اؤدولونه لاییق گؤرولدو.
ژوری اؤزل اؤدولونو ده روس یؤنتمن آندرئی زویاگوینتسئوین "نئلیوبوو" فیلمی آلدی.
بؤیوک اؤدولو فران‌سالی یؤنتمن روبین کامپیللونون "120 بتمونت پار مینوت" آدلی فیلمی لاییق گؤرولرکن، ان یاخشی یؤنتمن اؤدولو "لی پورا" آدلی فیلمی ایله آمریکا‌لی یؤنتمن سوفیا کوپولایا وئریلدی.
